JohanHeinsen/ENO huggingface dataset:
Kiøbenhavns Postrytter, 1787-07-27
Brüssel, den 12 Julii. Af den Depesche fra Keiseren, som Fyrste von Kaunitz, den 3die hujus tilstillede de Brabantske Stænder, er Jndholdet følgende: "Det har aldrig været min Hensigt, at omstøde Constitutionen i mine Nederlandske Provindser. Jeg har allene seet paa mine troe Undersaatters Velfærd, uden at tænke paa at berøve Nationen sine gamle Rettigheder, Privilegier og Frieheder. Ethvert af mine Skridt maa overbevise Eder om, at dette er Sandhed, saafremt J endnu ere i Stand til at lade Sandheden vederfares Ret. Langtfra altsaa at forudsee nogen Modstand, i det ringeste ikke af saa frækt et Slags, maatte jeg ventet, at Stænderne med Jver og Taknemmelighed vilde giort sit til at befordre de nye Jndretningers Fremgang. Desuagtet vil jeg, som en god Fader og som et Menneske, der maa være eftergiven og see igiennem Fingre med Skrøbeligheds Feyl, tilskrive alt det, der hidtil er skeet og vovet, den blotte Misforstand og falske Fortolkninger af mine Hensigter. Jeg vil videre tillade, at det saaledes beroer med alle de nye Anordningers Udførelse, indtil Erkehertuginden og Hertugen, tilligemed Deputerede fra alle Stænderne komme til Wien, og mundtlig foredrage deres Besværinger. Skulde derimod dette sidste Beviis paa min Godhed for Eder, mod al Formodning, blive saameget miskiendt, at J enten vægre Eder ved at komme, og forelægge mig Eders Klager, Eders Tvivl, og hvad videre kunne have at andrage, eller fortfare med Eders uanstændige Selvraadighed og uforsvarlige Foretagender, saa have J at tilskrive Eder selv at den Ulykke, som deraf kan flyde, men som Gud i Naade afvende, Denne mærkværdige Depesche var, foruden af Keyseren, underskrevet af Hr. von Lederer, og stillet til alle Ærkebiskopper, Biskopper, Prælater a. i Hertugdommet Brabant.
Kiøbenhavns Postrytter, 1787-07-27
Under 9de d. M. har den tredie Stand indgivet en Remonstrants til samtlige Brabantske Stænder, hvori den erklærer: "Hele Nationen seer med Forundring, hvorledes Ondskaben har kunne drive det saavidt, at opbringe deres retmæssige Monark imod sine lydigste Undersaatter, og overtale Ham til at troe, at de havde forglemt deres Pligter. Folket er billigt nok til at formode, at Monarken paa sin Reyse kan have ladet udfærdige en Depesche, uden i Forveyen at overveye samme med den Ham ellers medfødte Retfærdighed og Kierlighed; men det smiggrer sig med, at Keiseren, naar Han, ved Sin Ankomst til Wien, nøye eftertænker Fyrste von Kaunitz's Rapporter, vil antage en mildere Tænkemaade. Derefter erklærer bemeldte tredie Stand videre i hele Folkets Navn: "Man har hverken i Sinde at forgribe sig paa de Kongel. Skatte, eller paa Regieringens Lemmer og deres Papirer, eller paa Tøyhuusene, Munitionerne og Krudtmagazinerne. Med Liv og Blod vil Folket indestaae for dette Løftes Holdelse. Men man besværger derfor ogsaa Stænderne, at de ingenlunde lade General-Commandanten giøre ringeste Mine til at marschere med Tropperne, da saadant uundgaaeligen vil have heel sørgelige Følger. General-Commandanten har allene at tilkiendegive, hvilke Forsigtighedsregler han anseer for de bedste, og det tilkommer Borgerstanden, efter samtlige Stænders Vink, at giøre Anvendelsen deraf."
Kiøbenhavns Postrytter, 1787-07-27
Fra Østerrige, den 14 Julii. Et Brev fra Wien melder, at der den 8de hujus, da den Hollandske Gesandt sammesteds indfandt sig ved Couren, skal efter Keiserens Befaling være blevet ham betydet: "At man nu for Tiden ikke behøvede nogen Hollandsk Gesandt i Wien!" hvorfor han ogsaa allerede skal have belavet sig paa sin Bortreyse.
Kiøbenhavns Postrytter, 1787-07-27
Paris, den 16 Julii. De nyeste Breve fra Malta berette, at de Barbariske Corsarer have optaget 3 Skibe under Russisk og 2 under Østerrigsk Flag. De have alle 5 havt rige Ladninger inde, og ville komme den Tyrkiske Keiser, der skal godtgiøre Tabet, dyrt at staae.
Kiøbenhavns Postrytter, 1787-07-27
Wien, den 14 Julii. Keiseren arbeyder Natten med Dagen i sit Cabinet, og nægter Sig alle sædvanlige Forlystelser og Adspredelser. De faa Gange, Høystsamme offentlig siden Hiemkomsten har ladet Sig see, har man tydeligen kunne læse Kummeren i den fornærmede Landsfaders Aasyn. Alle ere her ogsaa yderlig misfornøyede med, at Brabanterne ved deres Forhold have været Aarsag i, at Keyserens Reyse til Cherson nu er blevet den ubehageligste af alle de, Han har gjort.
Kiøbenhavns Postrytter, 1787-07-27
Det er ikke længer nogen Hemmelighed, at Geistligheden er i Spidsen for de Nederlandske Misfornøyede, og at især den fra Brüssel bortjagede og stedse i Lüttich sig opholdende Pavelige Runtius Zondadari har stor Jndflydelse paa Gæringen i Nederlandene.
Kiøbenhavns Postrytter, 1787-07-27
Som et blot Rygte maa det ansees, at Chur-Trier, Chur-Cølln, og Würtemberg, ja endog Frankerig, skulde have sendt Tropper til de Østerrigske Nederlande, for at hindre Stænderne i at gribe videre om sig, end allerede er skeet.
Kiøbenhavns Postrytter, 1787-07-27
Fra Donau, den 14 Julii. J Brüssel længes man med Smerte efter Udfaldet af den Forsamling, som alle de Østerrigske Nederlandes Provindsers forenede Stænder i Overmorgen, efter de Brabantske Stænders Jndbydelse, agte at holde. J denne Forsamling vil fornemmelig blive raadslaaet om den endelige Beslutning, man vil tage, i Anledning af Keiserens Depesche af 3die d. M. Jmidlertid er Erkehertugindens og Hertugens Afreise virkelig udsat, indtil den til Wien afsendte Coureer kommer tilbage. Hele Nationen er, som det synes, fuldkommen eenig. Borger=Corpserne i Stæderne øve sig dagligen paa det ivrigste i at bruge Vaaben; og de skulle allerede udgiøre et betydeligt Antal. J hele Brabant bære de sort Uniform, med røde Opslage og guule Underklæder. J Løwen trække Studenterne hver Dag paa Vagt, og patrouillere om Natten paa Gaderne. Paa deres Fane have de det Brabantske og Universitets=Vaabenet, med Omskrift: Pro libertate et securitete.
Kiøbenhavns Postrytter, 1787-07-27
London, den 17 Julii. Den til Portsmouth ankomne Fregat Alert har medbragt den Efterretning, at der fra Brest skal være udløbet en fransk Flaade, bestaaende af 14 Linieskibe, 3 Fregatter og 1 Cutter. Bemeldte Fregat paastaaer endog at have seet denne Flaade den 9de hujus vesten for Qvessant. Jmidlertid er denne Beretning ikke ganske troeværdig, og man formoder, det er den bekiendte franske Evolutions=Escadre, Capitainen har seet.
Kiøbenhavns Postrytter, 1787-07-27
Der fortælles, at der imellem London og Paris skal anlægges en daglig Post, hvortil Planen allerede skal være bifaldet.
Kiøbenhavns Postrytter, 1787-07-27
Tidenderne fra Brabant, hvor man paa en saa udmærket Maade sætter sig imod de Keyserl. Anordningers Udførelse, foraarsager her megen Opmærksomhed. Man lægger endog til, at Brabanterne have eenstemmigen besluttet at bruge Magt imod Magt, og at de have Vaaben og Munition for en Borger=Armee af 20000 Mand i Beredskab.
Kiøbenhavns Postrytter, 1787-07-27
Hollandsk Grændse, den 17 Julii. J Amsterdam har den berømte Børse siden i Torsdags været forvandlet til Exerceerplads, og Kiøbmændene og Mæglerne ere neppe færdige med deres Forretninger, førend een eller fleere Divisioner af de til Utrecht bestemte 600 Borgere afløse dem, for at øve sig i alle militaire Haandgreb.
Kiøbenhavns Postrytter, 1787-07-27
Staterne af Holland lade, af Frygt for Angreb af een eller anden fremmed Magt, oprette adskillige nye Corps, og complettere de gamle. Det Patriotiske Partie haaber, inden faa Uger at have bragt 30000 Mand tilveye, til Provindsen Hollands Tieneste.
Kiøbenhavns Postrytter, 1787-07-27
Cølln, den 19 Julii. En privat Skrivelse fra Brüssel melder følgende: "Saasnart det blev bekiendt, at Deres Kongel. Høyheder, Ærke hertuginden og Hertugen, vilde reyse derfra til Wien, bemægtigede strax over 3000 bevæbnede Borgere sig Stadsportene og den store Plads foran Raadhuuset. Begge D. K. H. skulle derpaa have givet Stænderne den Forsikkring: at de ikke ville forlade Landet, førend Keyserens Bekræftelse paa deres gamle Privilegiers Haandhævelse var indløbet."
Kiøbenhavns Postrytter, 1787-07-27
Rygtet siger ogsaa, at Stænderne forlange Frankerigs, Engellands og Hollands Garantie for Keiserens Ratification.
Kiøbenhavns Postrytter, 1787-07-27
Haag, den 21 Julii. Den Preussiske Feldtjæger, som ankom her i Mandags, gik Dagen derpaa til London; og samme Aften kom atter en anden Preussisk Coureer til Hr. Baron von Thule meyer. Siden hedder det, at Baronen har overleveret Staterne af Holland en nye Memoire, i Form af et Ultimatum, hvori han igien anholder om Satisfaction for den Prindsessen af Oranien tilføyede Forhaanelse, og exemplarisk Straf for Ophavsmændene; med dette Tillæg, at Hs. Preussiske Majestæt i andet Fald seer Sig nød saget til at skaffe sig selv Satisfaction."Man forsikkrer, at Kongen af Preussen har hos Churfyrsten af Cølln og Fyrstbiskoppen af Münster anholdet om Giennemmarsch for sine Tropper; hvilket ogsaa strax skal være bevilget.
Kiøbenhavns Postrytter, 1787-07-27
Ligesaa berette authentiqve Breve fra Oberrhin, at den Overrhinske Kreds har paa første Anmodning tilstaaet Keiseren frie Giennemmarsch for sin Armee til de Østerrigske Nederlande.
Kiøbenhavns Postrytter, 1787-07-27
Kongen af Engelland skal have befalet sine Paqvetbaade, som hidindtil gik til og fra Hellwoetsluis, herefter, indtil Uroelighederne i Republiken ere stillede, at gaae frem og tilbage fra Harwich til Briel.
Kiøbenhavns Postrytter, 1787-07-27
Staterne af Seeland have nu, ligesom forhen de Friess landske Stater, høytideligen erklæret: at de ikke erkiende andre af de Utrechtske Statslemmer for retmæssige, end de, som have deres Sæde i Amersford; og at der følgelig jo for jo heller maa giøres Anstalt til at bortvise de selvgjorte nye Utrechtske Staters Deputerede af Forsamlingen.
Kiøbenhavns Postrytter, 1787-07-27
Kiøbenhavn, den 27 Julii. J Tallotteriets 515de Trækning her i Staden udkom i Gaar følgende Numere: Ved Frue latinske Skole i Skindergaden No. 9, er hos Guldsmed Berling, en meubleret Stue paa 3 Fag, og et Sovekammerig, Fag, tillige et Pulterkammer, for en Cavalleer eller anden honet Person til Leye.
Kiøbenhavns Postrytter, 1787-07-27
Directionen for det kongelige octroyerede Danske Asiatiske Compagnie bekiendtgjør herved, at den begyndte Auction over Skibet Prindsesse Charlotta Amalias fra China hiembragte Ladning continuerer i Compagniets Huus Onsdagen den 1ste August h. a., om Formiddagen Kl. 9 Slet, og begynder da med Bortsælgningen af Thee-Bohee. Onsdagen den 1ste August førstkommende, om Eftermiddagen Kl. imellem 3 og 5 Slet, bliver ved offentlig Auction 5te og sidste Gang opbuden, for til den Høystbydende absolute at bortsælges, de Hr. John & William Brown & Compagnies Boes saa kaldede Kul Plads og Bygninger, beliggende ved Snorre=Broen paa Christianshavn, hvilken Plads og Bygninger, i Følge Vurderings=Forretning af Dato 21de Maji sidstleden, og Omvurderings=Forretningen af Dato 13de Julii næstefter, bestaaer til Gaden af 34 Fag Muur og Bindingsværk, med tvende Porte til Jndkiørsel, samt en Qvist over 3 Fag, og derudi tvende Loftsluger; et Baghuus 11 Fag Muur og Bindingsværk, hvori et Smedde=Værksted; et stort Gaardsrum og en Kulplads indhegnet med et Plankeværk, med videre, alt efter de Conditioner, som paa Auctionsstædet vorder bekiendtgjorte, hvilke forinden kan erfares hos Procurator Beyer, boende i Laxegaden No. 311.
Kiøbenhavns Postrytter, 1787-07-27
Directionen for det Kongelige Octroyerede Danske Asiatiske Compagnie, bekiendtgjør herved, at Onsdagen den 22de August førstkommende, om Formiddagen ved 9 Slet, bliver, udi Compagniets Huus paa Christianshavn, foretaget Auction over den med Skibet DISCO fra Ostindien hiembragte Ladning; og kan Vahrene 8te Dage forinden Auctionen af Liebhaberne i Compagniets Pakhuuse tages i Øyesyn.
Kiøbenhavns Postrytter, 1787-07-27
Godt Maculatur=Papiir kan tilkiøbs bekommes i det Kongelige Bogtrykkerie.
Kiøbenhavns Postrytter, 1787-07-30
Kiøbenhavns No. Aar. me. continus, Jan. ost-Tidender. paa at Mandagen, den 30 Julii. Heraf udgives ugentlig 2de Stykker, ved P. M. Hopstner.
Kiøbenhavns Postrytter, 1787-07-30
Fra Jtalien, den 6 Julii. Hs. Hellighed var ikke saasnart ankommet paa sit Sommerlystslot, førend han strax om Natten blev overfaldet af en stærk Brystklemmelse og Afmægtighed. Natten derpaa var Anfaldet endnu stærkere, men igientagne Aareladninger skaffede ham endelig nogen Lindring. Den 4de hujus var man atter af forskiellige Meninger om Hs. Helligheds Helbred.
Kiøbenhavns Postrytter, 1787-07-30
Regieringen i Frankrig har erklæret Havnen St. Fiorenzo for en Friehavn, og tilstaaer dem, som ville nedsætte sig der, anseelige Fordeele.
Kiøbenhavns Postrytter, 1787-07-30
Fra Donau, den 14 Julii. Til Hovedstifterne for Oprøret i de Østerrigske Nederlande regner man 1) en anseelig Geistlig, som ikke længere lever der i Landet, men som de Brabantske Stænder længesiden have forlangt tilbagekaldet; a) en vis Capuciner Pater Gottfried i Alost, som vel ogsaa var forviist Landet, men uden videre Betænkning kom af sig selv tilbage, og pustede til Jlden. Statsraad Martini, som var afsendt til Nederlandene, og allerede er kommet til Wien, igien, har givet et saadant Skilderie over Brabanternes Bigotterie og Haardnakkenhed, at man deraf skulde slutte, de hellere vilde miste hele Hovedet end eet eneste Haar af deres Friehed. Man troer, der er endnu en tredie høyst farlig Geistlig, som baade har Leylighed og Lyst til at vedligeholde Oprørsluen.
Kiøbenhavns Postrytter, 1787-07-30
Hollandsk Grændse, den 17 Julii. J Utrecht seer det jo længer jo værre ud. De nye Raadsherrer have allerede udtømmet 2 Stats=Contoirer, hvori var en Forraad af over 300000 Gylden, ladet Cassererne arrestere, og igien beskikket andre efter den Patriotiske Smag. J Gaar har man mordet sig med at udplyndre 4 prindsligsindede Jndvaaneres Huuse, og indslaaet Vinduerne i adskillige andre. Kirkeraadet sammesteds har man tvunget til at afskedige alle de Betiente ved Fattigvæsenet, som ikke vare patriotiske, og igien indsat lutter Patrioter. Staden Utrecht er desuden saa opfyldt med alle Slags fremmede Auxiliarborgere, der, især om Natten, begaae mange Udsvævelser. – J Geldern og Seeland blive de ankommende Postvogne og Fartøyer nøye undersøgte, om ogsaa de medfølgende Passagerer have Orange=Cocarder, jo større jo bedre, paa deres Hatte. J Breda har, i Anledning af disse Cocarder, været et stort Opløb, og endeel Patrioter have maattet høre deres Ruder klingre, indtil Magistraten publicerede, at den vel ikke vilde tvinge nogen til at bære Orange, men at den dog helst saae, man beqvemmede sig dertil. Siden den Tid har alting igien været roeligt.
Kiøbenhavns Postrytter, 1787-07-30
Geldern, den 18 Julii. Overalt i denne Provindses Stæder er ved Klokkernes Lyd bekiendtgjort: "At alle Geldernske Borgere og Jndvaanere, som have understaaet sig at gaae, som Auxiliarbrødre, til Staden Utrecht, skulle for evig ansees som landflygtige af Provindsen Geldern, og ifald de komme tilbage, belægges med corporlig Straf.
Kiøbenhavns Postrytter, 1787-07-30
Brüssel, den 19 Julii. J Gaar Eftermiddags havde en Deputation fra Stænderne Audience hos Erkehertuginden og Hertugen, og erklærede for Deres Kongelige Høyheder: "at alle de Østerrigske Nederlandes Stænder havde besluttet at sende Deputerede til Wien."J Morges tiltraadde D. K. Høyheder deres Reyse. J et Brev, som Høysamme den 14de hujus i denne Anledning tilskrev de Brabantske Stænder, sige de: "at deres Reyses Udsættelse ikke stemmede overeens med Keyserens yttrede Tænkemaade; desuden vilde denne Udsættelse baade foraarsage dem et stort Ansvar for Monarken, som de skyldede en uindskrænket Lydighed; og stride imod det, de vare dem selv skyldige."De Deputerede, som Stænderne sende til Wien, have maattet forbinde sig til, ikke at vige det allerringeste fra de Rettigheder, man nu eengang har foretaget sig at forfægte.
Kiøbenhavns Postrytter, 1787-07-30
Frankfurt ved Mayn, den 20 Julii. Fra Bayern meldes, som en Vished, at der er gjort Anstalt for 12 Keiserlige Regimenters Giennemmarsch.
Kiøbenhavns Postrytter, 1787-07-30
Regimentet Bender skal allerede den 11te have forladt Freyburg, og taget Veyen til Luxemburg, hvor flere skulle støde sammen.
Kiøbenhavns Postrytter, 1787-07-30
London, den 20 Julii. Det her for nogle Dage siden udspredte Rygte, at der den 12te d. M. var sluttet en Alliancetractat imellem dette og det Preussiske Hof til Bedste for Prindsen af Oranien, er aldeles ugrundet, og det eeneste, som dertil kan have givet Anledning, maa være, at der imellem Preussen og Churhannover er indgaaet en Convention angaaende Republiken Hollands Anliggender. Jmidlertid havde dog ovenmeldte Rygte den Virkning, at vore Fonds paa nye faldt saaledes, at Banco=Actierne i Dag gielde 147 1/2, og de consolideerte Annuiteter 71 Procent.
Kiøbenhavns Postrytter, 1787-07-30
Prag, den 20 Julii. J Forgaars Morges marscherede 2 Compagnier Feldt artillerie herfra til Linz, der er Samlepladsen for alle de til Nederlandene bestemte Tropper. Fra Wien og Bud veis bliver ogsaa en stor Mængde Kanoner ført til Linz. Saavel Leyren her som ved Pest er afsagt. – Siden den 7de d. M. har man i Wien ikke længer villet honorere de Nederlandske Vexler, og Lodsedlerne i det store Brüsselske Lotterie ere tilbudne med 50 Procents Tab. – Et i Wien trykt Skrivt, under Titel: "Hvorfor er Keiser Joseph ikke elsket af sine Undersaatter," viser iblant andet, at Skylden hviler paa den uvidende, intolerante og af gamle Fordomme indtagne Classe af de Keiserlige Undersaatter.
Kiøbenhavns Postrytter, 1787-07-30
Fra det Brandenburgske, den 21 Julii. Den imod Staterne af Holland bestemte Armee skal, efter Forlydende, bestaae af 25 Batailloner Jnfanterie, 2 Curasseer=Regimenter, 1 Dragon-Regiment og 2 Batailloner Husarer, altsaa i alt omtrent 25000 Mand, foruden 2 Compagnier Artillerie med det fornødne Skyds. Midt i August skal hele Armeen være i Bevægelse. J Tøyhuuset i Berlin arbeydes uafbrudt paa skarpe Patroner, og saavel Hjulmænd som Smede have overhaands travelt med Proviant Munitions- og andre Vogne. GeheimeFinantsraad von Flesch er, efter Rygtet, udnævnt til Overproviantsforvalter, og i næste Uge siges hele Feldt Commissariatet at begive sig herfra. Der skal ogsaa i disse Dage afgaae en stor Penge=Transport til bemeldte Armee. – Man siger videre, at General von Møllen dorf skal commandere samme som Chef.
Kiøbenhavns Postrytter, 1787-07-30
Amsterdam, den 21 Julii. De i Amersford residerende Utrechtske Stater, hvis Transport og Proviantskibe af de Patriotiske Søerøvere, ere blevet optagne paa Zudersøen, have hos Generalstaterne anholdet om 4 til 5 Krigskibe til deres Brug. Endog Arvestadtholderen har, som Generaladmiral, befalet Capitain Bouricius og nogle andre Commandeurer, med smaae armerede Krigskibe at holde bemeldte Zudersøe ryddelig for de patriotiske Giæster. Men de nye Rotterdanske Raadsherrers Deputerede have i den Hollandske Provindses Forsamling erklæret: at de Hollandske Admiralitets=Collegier burde ikke bruge Krigskibene til andet, end til Handelens Beskyttelse udenfor Fædrenelandet; og at de Søeofficerer, som vovede at lystre Generaladmiralens Ordre, skulle udslettes af Soldlisten, og for Overhørighed imod deres rette Souverain casseres.
Kiøbenhavns Postrytter, 1787-07-30
Haag, den 24 Julii. Den Preussiske Gesandt, Baron von Thulemeyer, har Gaar været hos Storpensionairen, og betydet ham: "at Kongen, hans Herre, alvorligen paastod en hastig og tilstrækkelig Satisfaction." – Dagen før havde han faaet en Coureer fra Berlin, og baade fra London og Versailles Vor Gesandt i Ber vare ligeledes ankomne Courerer. lin, Baron van Rheden, melder Generalstaterne og Staterne af Holland: "at Hs. Preussiske Majestæt har besluttet at sende 40000 Mand af sine Tropper til Westphalen."
Kiøbenhavns Postrytter, 1787-07-30
Ridder Harris har hos Generalstaterne anholdet om Pas og frie Passage for de Engelske Courerer, som gaae imellem dette og London. Man siger, at der i Egnen ved Venlo kommer til at staae een Preussisk Leyr, og en anden ved Zütphen. Natten imellem den 16de og 17de have det Moerske Fyrstendømmes Undersaattere ved Hoogstrat samlet de til det grove Skyds fornødne Stykheste, hvilke strax den 17de bleve bragte til Wesel.
Kiøbenhavns Postrytter, 1787-07-30
Et Geldernsk Fruentimmer er den 15de hujus blevet arresteret i Rotterdam. Patrioterne udsprede, at man hos hende har fundet 30000 Exemplarer af et lidet Manifest, der skulde tiene til at hverve Stemmer, for at giøre Arve stadtholderen til Republikens Overhoved.
Kiøbenhavns Postrytter, 1787-07-30
Til Amersford ere i disse Dage ankomne 2 Mørsere og 19 Karrer med Bomber, og nu frygte Patrioterne for intet mindre, end at Prindsen med det allerførste vil angribe Staden Utrecht. De nye Raadsherrer have derfor besluttet at sløife alle Huuse udenfor Stadens Muure; ja de have det samme i Sinde med den bekiendte Lysthauge, som endog i Ludvig den Fiortendes Tid blev skaanet; for derved at giøre Adgangen saa vanskelig som mueligt for deres retmæssige Herres Armee.
Kiøbenhavns Postrytter, 1787-07-30
Kiøbenhavn, den 30 Julii. J Tallotteriets 402den Trækning i Altona, den 26de Julii, udkom følgende Numere: Observationer.
Kiøbenhavns Postrytter, 1787-07-30
Meteorologiske Therm.
Kiøbenhavns Postrytter, 1787-07-30
Vinden.
Kiøbenhavns Postrytter, 1787-07-30
Barom. S. S. V. 18 Varme. 27. II. 9. 23 Julii. S. V. 27. II. 1. S. V. V. S. V. V. N. V. 27. II. 9. V. N. V. S. S. V.
Kiøbenhavns Postrytter, 1787-07-30
Udi afvigte Uge fra den 21de Julii til den 28de dito, ere i denne Kongel. Residencestad copulerede 16 Par. Fødte Drenge 32. Piger 34. Tilsammen fødte 66. Døde Mænd 14. Qvinder 24. Drenge 13. Piger 16, af følgende Sygdomme: Alderdom 6. Barselseng 1. Brystsyge 3. Durchløb 1. Feber 2. Flek=Feber 2. Forraadnelses=Feber 2. Guld soet 1. Halssyge 1. Hidsig Feber 2. Hoste 1. Jnflammation 2. Kræft 1. Nelde=Feber 1. Skarlagens=Feber 12. Slag 9. Svindsot 2. Tærende Syge 7. Uangivne Svagheder 11. Tilsammen døde 67. Altsaa 1 fleer død end fød.
Kiøbenhavns Postrytter, 1787-07-30
Vibel- og Kirke-Historie, fra Verdens Begyndelse, D. indtil det 18de Seculum efter Christi Fødsel, hvorudi Guds Kirkes og Lærdoms Tilstand, berømmelige og lærde Mænd og Skribentere, dens Fiender, Forfølgere og Kiættere, samt andre dertil henhørende mærkværdige Ting, tydelig og paa korteste Maade bliver forklaret, samt med mueligste Accuratesse udgivet af Owe Thorning, Sognepræst ved Toftlund Meenighed i Riber Stift. Da der nu i dette roesværdige, smukke og velforfattede Skrift, som bestaaer i 2 Tomer i Qvarto, kan læses iblant andet det, hvad som ellers i mange Bøger var at hente og samle, og paa adskillige Maader fremsat, og da det er det første i sit Slags, der paa den Maade i det Danske Sprog har seet Lyset, vil man haabe med saadant et betydelig Skrifts Oplæggelse at have gjort Fæddernelandet en Tieneste; det er til Kiøbs at bekomme i det kongel. Bogtrykkerie for 8 Mk. Exemplaret, eller begge Tomer.
Kiøbenhavns Postrytter, 1787-07-30
Directionen for det kongelige octroyerede Danske Asiatiske Compagnie bekiendtgjør herved, at den begyndte Auction over Skibet Prindsesse Charlotta Amalias fra China hiembragte Ladning continuerer i Compagniets Huus Onsdagen den 1ste August h. a., om Formiddagen Kl. 9 Slet, og begynder da med Bortsælgningen af Thee-Bohee. Onsdagen den 1ste August førstkommende, om Eftermiddagen Kl. imellem 3 og 5 Slet, bliver ved offentlig Auction 5te og sidste Gang opbuden, for til den Høystbydende absolute at bortsælges, de Hr. John & William Brown & Compagnies Boes saa kaldede Kul Plads og Bygninger, beliggende ved Snorre=Broen paa Christianshavn, hvilken Plads og Bygninger, i Følge Vurderings Forretning af Dato 21de Maji sidstleden, og Omvurderings-Forretningen af Dato 13de Julii næstefter, bestaaer til Gaden af 34 Fag Muur og Bindingsværk, med tvende Porte til Jndkiørsel, samt en Qvist over 3 Fag, og derudi tvende Loftsluger; et Baghuus 11 Fag Muur og Bindingsværk, hvori et Smedde=Værksted; et stort Gaardsrum og en Kulplads indhegnet med et Plankeværk, med videre, alt efter de Conditioner, som paa Auctionsstædet vorder bekiendtgjorte, hvilke forinden kan erfares hos Procurator Beyer, boende i Laxegaden No. 311.